На основу члана 116. став 1., 2., 5., 10. и 14. , члана 117. став 3. и 5. Закона о основама система образовања и васпитања („Службени гласник РС“, број 88/2017, 27/2018 – др закони, 10/2019, 6/2020, 129/2021, 92/2023 и 19/2025), члана 32. Закона о локалној самоуправи ("Службени гласник РС" број 129/2007, 83/2014 - др.закон, 101/2016 - др.закон, 47/2018 и 111/2021 - др.закон), члана 40. и члана 152. Статута општине Владичин Хан „Службени гласник Града Врања“, број 7/2024-пречишћени текст), Скупштина општине Владичин Хан, на седници одржаној дана 30.06.2025. године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ГИМНАЗИЈЕ „ЈОВАН СКЕРЛИЋ“ У ВЛАДИЧИНОМ ХАНУ**

**I**

У Решењу о именовању чланова Школског одбора Гимназије „Јован Скерлић“ у Владичином Хану, („Службени гласник Града Врања“, број 19/2024), врши се измена у тачки I. у делу из реда родитеља, подтачке 2. и 3, тако што се:

**Разрешавају се дужности члана Школског одбора**

**-** Небојша Савић

- Милена Арсић

**Именују се за чланове Школског одбора**

- Ненад Величковић

- Ненад Младеновић

**II**

Мандат именованим члановима Школског одбора траје до истека мандата Школског одбора именованог Решењем о именовању чланова Школског одбора Гимназије „Јован Скерлић“ у Владичином Хану („Службени гласник Града Врања“, број 19/2024).

**III**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење овог Решења садржан је у одредбама члана члана 116. став 1., 2., 5., 10. и 14. , члана 117. став 3. и 5. Закона о основама система образовања и васпитања („Службени гласник РС“, број 88/2017, 27/2018 – др закони, 10/2019, 6/2020, 129/2021, 92/2023 и 19/2025), члана 32. Закона о локалној самоуправи ("Службени гласник РС" број 129/2007, 83/2014 - др.закон, 101/2016 - др.закон, 47/2018 и 111/2021 - др.закон), члана 40. и члана 152. Статута општине Владичин Хан „Службени гласник Града Врања“, број 7/2024-пречишћени текст).

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 10. наведеног Закона прописано је које лице не може бити предложенo ни именовано за члана органа управљања.

Чланом 116. став 14. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став 3 наведеног закона предвиђени су услови када ће скупштина јединице локалне самоуправе разрешити, пре истека мандата, поједине чланове, укључујући и председника или члана органа управљања установе, као и на лични захтев.

Чланом 117. став. 5. наведеног закона прописано је да изборни период новоименованог појединог члана органа управљања траје до истека мандата органа управљања.

Како су чланови Школског одбора Гимназије „Јован Скерлић“ у Владичином Хану именовани из реда родитеља Небојша Савић и Милена Арсић, изгубили својство родитеља детета које похађа ову школу, обзиром да су њихова деца у време именовања били ученици завршног разреда, односно да су дипломирала и завршила Гимназију „Јован Скерлић“ у Владичином Хану, то се исти разрешавају дужности члана школског одбора. у складу са чланом 116. став 6. Закона о основама система образовања и васпитања, Савет родитеља је предложио да се за чланове Школског одбора из реда родитеља именују Ненад Величковић и Ненад Младеновић.

На основу напред наведеног донето је решење као у диспозитиву.

**Упутство о правном средству:** Против овог решења може се покренути управни спор пред Управним судом у Београду, у року од 30 дана од дана достављања решења.

**СКУПШТИНА ОПШТИНЕ ВЛАДИЧИН ХАН**

**Број : 06-99/16/25-I**

**Дана : 30.06.2025. године**

**ПРЕДСЕДНИЦА,**

**Данијела Поповић**